Sondes van die vaders: Lerina Erasmus Graffiti Boeke
Soek resultate: Lerina Erasmus
In Sondes van die vaders is Danny Hector en haar ondersoekspan weer warm op die spoor van 'n nuwe moordverdagte.
Die weeskind Hansie Roodt, wat in die 1980's as tienerseun galgdiens moes doen, het begin om die nasate van diegene wat hom destyds te na gekom het, vir húl sondes te laat boet. Hansie, nou bekend as Gabriël, is 'n reeksmoordenaar met 'n slinkse modus operandi wat aanhou uitdaag en verras, en kreatiewe maniere moet gevind word om hom te vang.
Nes sy voorganger beloof Sondes van die vaders om ook 'n groot gunsteling by lesers te wees - 'n viering van 'n skrywer wat 'n sonderlinge aanvoeling vir karakters, dialoog en bowenal vir stórie gehad het.
Die veelsydige en veelbekroonde François Bloemhof is verantwoordelik vir die afronding van Lerina se manuskrip.
Die goudbaronne: Die Mannheim-sage 3
Die spanninge tussen Deborah, Karl en Kit woed steeds. Deborah se verbittering teenoor Karl vererger, en daarby versuur haar liefde vir Kit. Weens Karl se onvermoë om sy vrou se liefde te herwin, word die lewe vir hom onuithoudbaar, terwyl Deborah en Kit terselfdertyd hul eie letsels dra. Op die vooraand van die Eerste Wêreldoorlog word Kurt Mannheim en Vickey Malloy verlief op mekaar, maar val dan vas in 'n skermutseling in Europa. Wat hou die toekoms vir die Mannheims en Malloys in?
Johannesburg dreig om 'n spookdorp te word. Die stad se myne is deurspek met piriet, en op politieke gebied word die fondamente gelê vir die Anglo-Boereoorlog. Dit is teen hierdie agtergrond dat die liefdesverhaal van Deborah Mannheim en Kit Malloy afspeel. Maar Deborah sal uiteindelik moet kies: Kies sy haar liefde vir Kit, of eerder die verpligtinge teenoor haar man, Karl, en die skatryk Mannheim-familie, wie se myne skielik haar verantwoordelikheid geword het?
Dis die goudstormloop van die 1880's. Hebsug, verraad en passie is aan die orde van die dag. Beeldskone en vasberade Deborah von Albein word gedwing om hul familieplaas te verlaat en verhuis na die goudstad Johannesburg. Te midde van onrusbarende uitdagings moet sy kies tussen Kit Malloy, 'n ambisieuse dobbelsaloneienaar, en Karl Mannheim, eksentrieke erfgenaam van die Mannheim-fortuin. Onvermydelike konfrontasies volg. En so begin die drieluik van Die Mannheim-sage...
Johannesburg, 1985. Braam Brink, joernalis, ontmoet sy pel Adam Williams vir ontbyt. Adam onthul sy rol as soldaat tydens die apartheidsregime, en kort daarna word Braam se liggaam gevind. Dertig jaar later volg speurder Daniella Hector, Braam se dogter, die spoor van 'n reeksmoordenaar. Waarom vind die moorde altyd 'n paar weke ná mekaar plaas? En hoe hou dit verband met die dood van Danny se pa?